Prosjektveiviseren

Prosjektveiviseren er et nettbasert veiledningsopplegg for gjennomføring av IKT-prosjekter i offentlig sektor. Formålet er å styrke ledelse, planlegging og kvalitet i offentlige IKT-prosjekter, og medvirke til gjenbruk og helhet i IT-løsningene på tvers av sektorer og forvaltningsnivåer. Prosjektveiviserens primære målgrupper er prosjektledere og prosjekteiere i offentlig sektor. Prosjektveiviseren bygger på universelle prinsipper for god praksis innen prosjektledelse, basert på PRINCE2.

Per januar 2020 er den nyeste versjonen av Prosjektveiviseren versjon 4.0, som ble lansert i november 2019.

 Målgrupper 
Prosjektveiviseren er rettet mot:
 Virksomhetsledelsen - og deres bruk av prosjekter som et sentralt virkemiddel for å realisere virksomhetens mål
 Prosjekteiere - og deres rolle som bindeledd mellom linjeorganisasjon og prosjektet
 Prosjektledere - og deres ansvar for overordnet planlegging og gjennomføring av prosjektet

 Oversikt 
Prosjektveiviseren består av fire forskjellige, men samspillende elementer:
 Selve veiledningsopplegget som skal gi brukerne relevant informasjon og veiledning knyttet til gjennomføringen av IKT-prosjekter.
 Et styringselement som skal sikre at informasjon i veiledningsdelen på løpende basis avspeiler den til en hver tid gjeldende IKT-politikk.
 En samhandlingsdel som skal gi mulighet til å utveksle erfaringer og danne virtuelle og fysiske nettverk.
 En formell organisasjon som skal ivareta redaksjonelle oppgaver og videreutvikling av løsningen.

Prosjektveiviseren samler veiledningsmateriell relatert til planlegging, gjennomføring og oppfølging av IKT prosjekter fra en rekke bidragsytere i ulike prosjektfaser, som kan minne om dem man finner i modeller for systemutvikling.

Innholdet er typisk malverk, veiledere og erfaringer med ulike temaer tilknyttet IKT prosjekter i offentlig sektor. Eksempelvis er veiledere om gevinstrealisering i IKT-prosjekter fra Direktoratet for økonomistyring, veiledere og informasjon om behandling av personopplysninger i IKT-prosjekter fra Datatilsynet, og erfaringer fra større prosjekter fra Skattedirektoratet med flere.

 Organisering 
Prosjektveiviseren består av et redaksjonsråd og en styregruppe. Frem til 1. januar 2020 var det Direktoratet for forvaltning og IKT (Difi) som forvaltet og administrerte løsningen, med avdelingsdirektør Jens Nørve som prosjektleder. Difi ble nedlagt 31.12.2019 og erstattet av det nye Digitaliseringsdirektoratet, som også viderefører Prosjektveiviseren.

 Historikk (versjoner) 
4.0 - november 2019
3.2 - februar 2019
3.1 - februar 2018
3.0 - mai 2017
2.6 - januar 2017
2.5 - november 2015
2.4 - desember 2014
2.3 - juni 2014
2.2 - mars 2014
2.1 - desember 2013
2.0 - desember 2012: PRINCE2
1.0 - oktober? 2009

 Teknisk plattform 
Nettstedet prosjektveiviseren.no ble i likhet med andre portaler i Difi som anskaffelser.no, Standardiseringsportalen  og Difi.no bygget på publiseringssystemet Zope Topic Maps (ZTM), som benytter seg av emnekart for å representere informasjon. Samhandlingsdelen bygger på plattformen Liferay. Begge løsningene er fri programvare.

 Referanser 

 Se også 
 Prosjektstyring
 Programstyring
 Porteføljestyring

 Eksterne lenker 
 Prosjektveiviseren.no 
 Samhandlingsplattformen
 Digitaliseringsdirektoratet – Digdir

Kategori:Norske nettsteder
Kategori:Etableringer i 2009